Først og fremmest, så har der været god kommunikation med Natalia og hendes kollega. Vi havde lidt problemer med transport fra lufthavnen, hvorfor vi blev forsinket. Alligevel stod Natalias kollega med et smil og god service, da vi ankom. Lejligheden har en rigtig fin beliggenhed og god størrelse til tre-fire personer (vi var tre). Derudover var det dejligt med en varm lejlighed. Vi manglede på ingen måde noget.
Vi bliver dog også nødt til at pointere lidt. Der var rigtig meget larm fra gaden i løbet af natten. Derudover kunne vi ikke lukke vinduet helt til på det ene værelse, hvilket kun gjorde det sværere at undgå larmen. I samme værelse var det ikke muligt at lukke døren helt i.
Badeværelserne havde en fin størrelse, men der var hele tiden problemer med at skylle ud i toilettet. Derudover tog det meget længe for vandet i bruseren at blive varmt. Desuden var det ikke muligt at bruge begge brusere på samme tid, da styrken på vandet faldt drastisk.